laion/Wikipedia-Exotic huggingface dataset:
সিনায়া

সিনায়া (রোমানীয় উচ্চারণ: [siˈnaja]) রোমানিয়ার প্রাহোভা প্রদেশের অন্তর্গত একটি শহর এবং পার্বত্য রিসোর্ট। শহরটির নামকরণ করা হয়েছিল সিনায়া মঠের নামানুসারে, যা ঘেঁষেই শহরটি নির্মিত হয়েছিল। মঠটির নামকরণ করা হয়েছিল বাইবেলের সিনাই পর্বতের নাম অনুসারে। এই শহরের ধারেই রাজা রোমানিয়ার প্রথম ক্যারল তাঁর গ্রীষ্মকালীন প্রাসাদ "পেলিস প্রাসাদ" নির্মাণ করেছিলেন। Sসিনায়া প্লিওয়েস্তি থেকে প্রায় ৬০ কিলোমিটার (৩৭ মাইল) উত্তরপশ্চিমে এবং ব্রাসোভ থেকে প্রায় ৫০ কিলোমিটার (৩১ মাইল) দক্ষিণে প্রাহোভা নদীর তীরবর্তী পার্বত্য অঞ্চলে বুসেগি পর্বতের ঠিক পূর্বে অবস্থিত। এর উচ্চতা সমুদ্র সমতল থেকে ৭৬৭ থেকে ৮৬০ মিটার (২,৫১৬ থেকে ২,৮২২ ফুট)। শহরটি হাইকিং এবং শীতকালীন খেলা, বিশেষকরে ডাউনহিল স্কিইং-এর জন্য খ্যাত। অন্যান্য পর্যটক আকর্ষণের মধ্যে রয়েছে পেলিস প্রাসাদ, পেলিসর প্রাসাদ, সিনায়া মঠ, সিনায়া ক্যাসিনো, সিনায়া রেলস্টেশন এবং ফ্রাঞ্জ জোসেফ ও সেইন্ট এনি ক্লিফ। সিনায়া প্রখ্যাত রোমানীয় সুরকার জর্জ এনেস্কুর গ্রীষ্মকালীন বাসস্থানও ছিল। তিনি এখানেরই লুমিনিস ভিলায় বাস করতেন। সিনায়ার জলবায়ু বৈচিত্র্যময়। পার্বত্য অঞ্চল থাকায় আবহাওয়ার নানা তারতম্য ঘটে। বার্ষিক তাপমাত্রার গড়ঃ ৮ °সে (৪৬ °ফা) জুন মাসে তাপমাত্রার গড়ঃ ১৫ °সে (৫৯ °ফা) জানুয়ারি মাসে তাপমাত্রার গড়ঃ −৪ °সে (২৫ °ফা). সিনায়ার গ্রীষ্মকালীন আবহাওয়া বেশ স্বাস্থ্যকর এবং ঋতুর শুরুর দিকে বৃষ্টিপাত হয়। শীতকাল সাধারণত তীব্র নয়, তবে ভারি তুষারপাত ঘটে। বার্ষিক বৃষ্টিপাতের গড় ৯০০ মিলিমিটার (৩৫.৪ ইঞ্চি)। সর্বোচ্চ মাসিক বৃষ্টিপাত হয় জুন মাসে (১৭৩ মিমি)। সর্বনিম্ন বৃষ্টিপাত হয়েছিল সেপ্টেম্বর ৫৫ মিমি (২.২ ইঞ্চি) এবং ফেব্রুয়ারি মাসে ৪০ মিমি (১.৬ ইঞ্চি)। সাধারণত নভেম্বর মাসে পুরু স্তরের তুষারপাত হয় এবং মার্চ থেকে এপ্রিলের দিকে তা গলে যায়, অনেক সময় মে মাসে গলা শুরু হয়। তুষারের পুরুত্ব ২০ সেন্টিমিটার থেকে ৩ মিটারের মধ্যেই হয়। সাম্প্রতিক সময়ে সিনায়া বৈশ্বিক উষ্ণায়ণের কবলে পড়েছে। যেমন বর্তমানে গ্রীষ্মকাল তুলনামূলকভাবে সংক্ষিপ্ত হয়েছে। তাপমাত্রা প্রায়শই ৩০ °সে (৮৬ °ফা) ছাড়িয়ে যায়। সেইসাথে বসন্ত এবং শরৎকালের দৈর্ঘ্য কমে যাবার পাশাপাশি শীতকালের দৈর্ঘ্য (অক্টোবরের শেষ–মে'র শেষ) বেড়ে গেছে। তীব্র ঠাণ্ডা এবং সেইসাথে সারা সপ্তাহ জুড়ে তীব্র তুষারপাত ঘটে −২৫ থেকে −১৯ °সে (−১৩ থেকে −২ °ফা)। এরই সাথে সাথে তুষারঝড়ও ঘটে। বিশেষজ্ঞদের মতানুসারে সিনায়ার আবহাওয়া বেশ স্বাস্থ্যকর। এখানকার কাইনিলুই উপত্যকার ঝর্ণাগুলোতে সালফার-ফেরিক সমৃদ্ধ খনিজ পানি থাকে। এছাড়াও পানিতে নানারকম দ্রব্য খনিজ পদার্থও রয়েছে। নিম্নোক্ত শহরগুলোকে সিনায়া শহরের যমজ: আওস্তা, ইতালি সেটিঞ্জে, মন্টিনিগ্রো হড হাশারন, ইসরায়েল জর্জ এনেস্কু রোমানিয়ার রাজকীয় পরিবার সিনায়ায় অবস্থিত বাষ্পীয় ইঞ্জিন সিটি হল সিনায়া মঠ পেলিসর পেলিস প্রাসাদ Mihai Vlasie। Roads to Monasteries। আইএসবিএন 973-7740-51-3।  "Introducing Sinaia"।  Annuaire-Mairie.fr। "Ville d'Aoste" (ফরাসি ভাষায়)। সংগ্রহের তারিখ ২০১৩-০৬-১৮।  ট্রাভেল গাইড - সিনায়া উইকিমিডিয়া কমন্সে সিনায়া সংক্রান্ত মিডিয়া রয়েছে। উইকিভ্রমণে সিনায়া সম্পর্কিত ভ্রমণ নির্দেশিকা রয়েছে।
কামাল (দ্ব্যর্থতা নিরসন)

জোট কামাল, ভারতের পশ্চিমবঙ্গ রাজ্যের মুর্শিদাবাদ জেলার একটি শহর । ডঃ কামাল হোসেন, বাংলাদেশের একজন বিশিষ্ট আইনজীবী এবং রাজনীতিবিদ। সুফিয়া কামাল, বাংলাদেশের একজন প্রথিতযশা কবি, লেখক ও নারীবাদী। মোস্তফা কামাল, বাংলাদেশের একজন বিচারপতি। মোহাম্মদ মোস্তফা কামাল, বীরশ্রেষ্ঠ খেতাবপ্রাপ্ত মুক্তিযোদ্ধা। মোস্তফা কামাল, বাংলাদেশের একজন বিশিষ্ট রাজনীতিবিদ ও সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সুফি বরকত আলী

হযরত আবু আনীস মুহাম্মদ বরকত আলী (উর্দু: حضرت ابو انس محمد برکت علی-لودھیانیوا‎‎;২৭ এপ্রিল ১৯১১- ২৬ জানুয়ারি ১৯৯৭), ছিলেন একজন মুসলিম সুফি সাধক যিনি কাদেরী তরিকার অনুসারী ছিলেন। তিনি উত্তর ব্রিটিশ ভারতের লুধিয়ানার তেহসিল এর ব্রাহ্মী নামক একটি ছোট গ্রামে জন্মগ্রহণ করেন। তিনি অরাজনৈতিক, অলাভজনক, ধর্মীয় প্রতিষ্ঠান দারুল এহসান এর প্রতিষ্ঠাতা। বরকত একটি অভিজাত মুসলিম পরিবারে, ধারিওয়াল যাত নামক জাতিগোষ্ঠি, জন্মগ্রহণ করেন। তার পিতা, মিয়া নিগাহি বখশি, ব্রিটিশ সেনাবাহিনীর কর্মচারী ছিলেন। অন্যান্য মুসলমানের মতই, তিনি তার গ্রাম ব্রাহ্মীতে কুরআনসম্পর্কে জ্ঞান অর্জন লাভ করেন এবং এরপর প্রাতিষ্ঠানিক শিক্ষা লাভের আশায় তিনি নিকটবর্তী শহরের,হালওয়ারা, একটি বিদ্যালয়ে ভর্তি হন যেটি ভারতীয় বিমানবাহিনীর কারণে বিখ্যাত ছিল। তিনি পাকিস্তানের জাতীয় টিভি চ্যানেল পিটিভিতে অনেক স্বাক্ষাতকার দিয়েছেন। ২০০৮ সালের ২৫ সেপ্টেম্বরে তাহির উল কাদরি বরকত আলী এবং তার কার্যক্রমের ভূয়সী প্রশংসা করেন। Biography pir-o-murshid Hazrat Muhammad Barkat Ali by Sahibzadi Anees Akhter "সংরক্ষণাগারভুক্ত অনুলিপি"। ৯ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  "সংরক্ষণাগারভুক্ত অনুলিপি"। ৪ মে ২০০৯ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  http://www.minhaj.org/en.php?tid=3802
ভার্জিনিয়া টেক হত্যাকাণ্ড

ভার্জিনিয়া টেক হত্যাকাণ্ড মার্কিন যুক্তরাষ্ট্রের ইতিহাসে সবচেয়ে ভয়াবহতম গণহত্যাকাণ্ড। ১৬ই এপ্রিল, ২০০৭ সালে ভার্জিনিয়া পলিটেকনিক ও স্টেট বিশ্ববিদ্যালয় ক্যাম্পাসে এটি সংঘটিত হয়। যুক্তরাষ্ট্রের অভিবাসী ও দক্ষিণ কোরীয় নাগরিক চো সাং-হুই এদিন ক্যাম্পাসের পৃথক দুটি ভবনে ৩২ জনকে গুলি করে হত্যা করার পর নিজেও গুলিতে আত্মহত্যা করে। চো ছিল বিশ্ববিদ্যালয়টির ইংরেজি বিভাগের চতুর্থ বর্ষের ছাত্র। Bowman, Robert (মে ২১, ২০০৭)। "Panel receives details, roadblock"। Collegiate Times। সেপ্টেম্বর ২২, ২০১৭ তারিখে মূল থেকে আর্কাইভ করা।  Potter, Ned; Schoetz, David (এপ্রিল ১৮, ২০০৭)। "Va. Tech Killer Ruled Mentally Ill by Court; Let Go After Hospital Visit"। ABC News। জুলাই ২২, ২০১৩ তারিখে মূল থেকে আর্কাইভ করা। সংগ্রহের তারিখ মে ১, ২০১৪।
মারূ’ফ কারখী

মারূ’ফ কারখী (ফার্সি: معروف کرخی), তার পূর্ণ নাম আবু মাহফুজ মারূ’ফ ইবনে ফিরোজ আল-কারখী দ্বারাও পরিচিত, ছিলেন একজন সুফি সাধক যিনি সুফিবাদের একজন গুরুত্বপূর্ণ ব্যক্তিত্ব। তিনি একটি খ্রিস্টান পরিবারে জন্মগ্রহণ করেন এবং ইসলাম ধর্মে তার দীক্ষা গ্রহণ ইসলামী শিক্ষণীয় বিষয়গুলোর মধ্যে অন্যতম। মারূ’ফ বাগদাদের ওয়াসিত বা কারখ নামক জেলায় জন্মগ্রহণ করেন। তার পিতার নাম ছিল ফিরোজ, যা নির্দেশ করে তিনি ফরাসি বংশোদ্ভুত ছিলেন। তিনি মূলত খ্রিস্টান ধর্মালম্বী। আর্মেনীয় ইসলামিক প্রচারক ফারকাদ সাবাখি খুব সম্ভবত তার পরামর্শদাতা ছিলেন। আত্তার তার বিখ্যাত গ্রন্থ তাজকিরাতুল আউলিয়া নামক অলিদের জীবনী গ্রন্থে বর্ণনা করেছেন যে, বহু-ঈশ্বরবাদের সকল মতবাদ ত্যাগ করার পর মারূ’ফ, আলী ইবনে মুসার হাত ধরেই তরুণ বয়সেই ইসলাম ধর্মে দীক্ষা গ্রহণ করেন। তার পিতা মাতা যখন শুনলেন তিনি ইসলাম ধর্মে দীক্ষিত হয়েছেন তখন তারা মারূ’ফের উপর বিরক্ত ও ক্ষুদ্ধ হলেন। মারূ’ফ যখন ঘরে ফিরল, তার পিতা মাতা তার পরিবর্তিত আচার আচরণ দেখে খুবই প্রভাবিত হলেন এবং তার পুরো পরিবারটি ইসলাম ধর্মে দীক্ষিত হয়ে যায়। তিনি ২০০ হিজরীর ২ মুহররম বাগদাদে মৃত্যুবরণ করেন। তার মাজার বাগদাদে অবস্থিত। খতিব আল-বাগদাদী বলেছেন: "তার মাজার চাহিদা এবং ইচ্ছা পূরণের জন্য অভিজ্ঞ (অর্থাৎ পরীক্ষিত)।" Tadhkiratul Aulia by Sheikh Farid al-din attar. উইকিপিডিয়ার সহপ্রকল্পেমারূ’ফ কারখী কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবিশ্ববিদ্যালয় হতে শিক্ষা উপকরণ উইকিউপাত্ত হতে উপাত্ত উইকিলিভ্রেসে এই নিবন্ধ সম্পর্কিত মৌলিক মিডিয়া বা পাঠ্য রয়েছে: মারূ’ফ কারখী (নিউজিল্যান্ডের পাবলিক ডোমেইনে) Cyril Glasse, "The New Encyclopedia of Islam", Published by Rowman & Littlefield, 2008 Historical dictionary of Sufism By John Renard, pg. 87
শিখণ্ডী

শিখণ্ডী (সংস্কৃত: शिखंडी) হিন্দু মহাকাব্য মহাভারতের একটি চরিত্র। দ্রুপদ কন্যা ও দ্রৌপদীর বড় বোন। কুরুক্ষেত্রের যুদ্ধে তার পিতা দ্রুপদ ও ভাই ধৃষ্টদ্যুম্ন এর সাথে পাণ্ডবদের পক্ষে যুদ্ধ করেছিলেন এবং ভীষ্মের মৃত্যুর কারণ হয়েছিলেন। তার পুত্রের নাম ক্ষত্রদেব। পূর্বজন্মে শিখণ্ডী ছিলেন কাশীরাজার বড় মেয়ে অম্বা। হস্তিনাপুরের রাজা বিচিত্রবীর্য এর সাথে বিয়ে দেয়ার জন্য ভীষ্ম তাঁর দুই বোনসহ তাঁকে স্বয়ম্বর সভা থেকে জয় করে নিয়ে যান। কিন্তু তিনি সুবলের রাজ শাল্বকে ভালোবাসেন জেনে বিচিত্রবীর্য তাঁকে বিয়ে করেননি। শাল্বও পরাজয়ের গ্লানি নিয়ে তাঁকে বিয়ে করতে রাজী না হওয়ায় তাঁর দুর্দশার জন্য তিনি ভীষ্মকে দায়ী করেন এবং ভীষ্মের মৃত্যু কামনায় সাধনা করে শিবের বর লাভ করে শিখণ্ডী নামে দ্রুপদ রাজার মেয়ে হিসেবে জন্ম গ্রহণ করেন। শৈশবে শিখণ্ডী রাজপ্রাসাদের ফটকে রাখা একটা মালা গলায় পড়ে দ্রুপদের কাছে এলে দ্রুপদ বুঝতে পারে শিখণ্ডীই অম্বা। কারণ কার্ত্তিকের প্রদত্ত চিরসবুজ পদ্মের মালাটি শুধু অম্বাই পরতে পারতো। তখন রাজা ভীষ্মের আক্রমণ এড়ানোর জন্য শিখণ্ডীকে বনে থাকার ব্যবস্থা করেন। সেখানে শিখণ্ডী সাধনা করে স্থুণাকর্ণ নামে এক যক্ষের কাছ থেকে পুরুষত্ব লাভ করে। এরপর শিখণ্ডী বন থেকে রাজ প্রাসাদে ফিরে আসে। বিয়ে করে সংসারী হয়। তার ঔরসে ক্ষত্রদেবের জন্ম হয়। কুরুক্ষেত্রে যুদ্ধে শিখণ্ডী পুরুষ যোদ্ধা হিসেবে অংশগ্রহণ করে। ভীষ্মের সাথে যুদ্ধের সময় ভীষ্ম তাকে দ্রুপদের মেয়ে হিসেবে জানতে পেরে অস্ত্রপরিত্যাগ করে শরাক্রান্ত হয়ে শরশয্যায় শায়িত হয় এবং মৃত্যুবরণ করে। যুদ্ধের অষ্টাদশ দিনে অশ্বত্থামার সাথে যুদ্ধে পরাজিত হয়ে শিখণ্ডী মৃত‌্যুবরণ করে। কোন কোন স্থানে বলা হয়েছে, শিখণ্ডীকে শুধু কুরুক্ষেত্রের যুদ্ধের ১০ম দিন এই দেখা যায়, সে তার প্রতিজ্ঞা পূরণ তথা ভীষ্মদেবকে নিরস্ত্র করতে যুদ্ধে পদার্পণ করেন, সে যুদ্ধক্ষেত্রে যে প্রবেশ করবে একথা আগেই জানিয়া শকুনি শিখণ্ডীকে রুখতে মায়াস্ত্র যোজনা করেন এবং শিখণ্ডীকে তার রচিত সংক্ষিপ্ত বূহ্যে বন্দী করেন, যার মহারথী হিসেবে ছিলেন রাজকুমার দুঃশাসন, মহাবীর অশ্বত্থামা, আর গান্ধার রাজ শকুনি। শিখণ্ডীকে নিরস্ত্র করা সহজসাধ্য ব্যাপার ছিল না। আর তার সামনে তারা টিকতেও পারছিলেন না। শেষ পর্যায়ে মিলিত আক্রমনে শিখণ্ডী মারাত্মক আহত হলেন এবং মূর্ছা গেলেন। তারা শিখণ্ডীকে মৃত ভেবে চলে গেলেন। কিন্তু শিখণ্ডীর দেহে তখনও প্রাণ অবশিষ্ট ছিল যা হয়ত মহাবীর ভীষ্মদেবকে নিরস্ত্র বা পরাজিত করার জন্যই, শেষ পর্যন্ত সে তার প্রতিজ্ঞা রক্ষা করলেন এবং ভীষ্মদেব শরশয্যায় শায়িত হলেন। অনেকে বলেন এর পরই শিখণ্ডী মৃত্যুবরণ করেন। কারণ ১০ম দিনের পর আর কখনো তাকে রণাঙ্গনে দেখা যায়নি। মহাভারত Mahabharata Summary By Rajaji, Mahabharata Stories , Stories and Characters from Mahabharata, Mahabharatam in Telugu, Tamil, Kannada, Hindi The story of Shikandi - Characters/Persons from Mahabharata , Stories and Characters from Mahabharata, Mahabharatam in Telugu, Tamil, Kannada, Hindi "urday.in - urday Resources and Information."। urday.in। ১৭ জুন ২০১২ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।  "urday.in"। urday.in। ১২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।
আসানবিবি

আসানবিবি হলেন একজন লৌকিক দেবী। মূলত দক্ষিণ পশ্চিমবঙ্গ ও দক্ষিণ বাংলাদেশে আসানবিবির পূজা হয়। আসানবিবির সঙ্গে তার ছয় বোনের পূজা হয়। এঁরা হলেন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও ঝোলাইবিবি। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। Bera, Gautam Kumar; Sahay, Vijoy S. (২০১০)। In the Lagoons of the Gangetic Delta (ইংরেজি ভাষায়)। Mittal Publications। আইএসবিএন 978-81-8324-343-8।  Bera, Gautam Kumar; Sahay, Vijoy S. (২০১০)। In the Lagoons of the Gangetic Delta (ইংরেজি ভাষায়)। Mittal Publications। আইএসবিএন 978-81-8324-343-8।  "Boycotting Muslims: Who'd You Rather Listen to, Gods or Bigots?"। সংগ্রহের তারিখ ২৮ মে ২০২৪।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91 Mukherjee, Arghya (২০২১-০৪-১৫)। ধর্ম ও উপাসনা : এক নিবিড় পাঠ Dharma o Upasana: Ek Nibir path। mathamotar daptar। আইএসবিএন 978-81-950848-2-1।
মহিলাদের টেস্ট ক্রিকেট

মহিলাদের টেস্ট ক্রিকেট দীর্ঘসময়ের ক্রিকেট খেলা ও লিঙ্গ সমতায়ণে মহিলাদের ক্রিকেটকে পুরুষদের টেস্ট ক্রিকেটের সমতুল্যরূপে গণ্য করা হয়। খেলায় চারটি ইনিংস রয়েছে ও সর্বোচ্চ চারদিনব্যাপী শীর্ষস্থানীয় ক্রিকেটভূক্ত দেশগুলোর মধ্যে অনুষ্ঠিত হয়। পুরুষদের তুলনায় এ খেলার ধরনে কিছুটা পার্থক্য রয়েছে। তন্মধ্যে আম্পায়ার ও পিচের আকার উল্লেখযোগ্য। মহিলাদের একদিনের আন্তর্জাতিকের তুলনায় বছরে মাত্র কয়েকটি টেস্ট খেলা অনুষ্ঠিত হয়ে থাকে। ইংল্যান্ড ও অস্ট্রেলিয়ার মধ্যে ডিসেম্বর, ১৯৩৪ সালে প্রথম মহিলাদের টেস্ট খেলা আয়োজন করা হয়। তিনদিনের ঐ টেস্টটি ব্রিসবেনে অনুষ্ঠিত হয় ও ইংল্যান্ড দল ৯ উইকেটের ব্যবধানে জয় পায়। ক্রিকেটের আইন দ্বারা মহিলাদের টেস্ট ক্রিকেট খেলার উপযোগী করে পরিচালিত হয়। অধিকাংশ ক্ষেত্রেই পুরুষদের টেস্ট ক্রিকেটের সাথে এর সাদৃশ্যপূর্ণ সম্পর্ক বিরাজমান। দুই দলে এগারোজন খেলোয়াড় সর্বোচ্চ চার ইনিংসে অংশগ্রহণ করেন। টাই, ড্র অথবা জয় - এ তিনধরনে খেলার ফলাফল নির্ধারিত হয়ে থাকে। প্রধান ও লক্ষণীয় বিষয় হচ্ছে মহিলাদের টেস্ট ক্রিকেট চারদিনের মধ্যে শেষ হয়। প্রতি ঘণ্টায় ১৭ ওভার বোলিংয়ের নির্দেশনা দেয়া রয়েছে। ফলে সম্পূর্ণ দিনে ১০০ ওভার খেলা হয়ে থাকে। ক্রিকেট মাঠ তুলনামূলকভাবে ছোট। ৫৫ থেকে ৭০ গজের মধ্যে সীমাবদ্ধ। পীচও তুলনামূলকভাবে ছোট এবং ক্রিকেট বল ছোট ও হালকা আকৃতির। আইনে উল্লেখ করা হয়েছে বল ৪+১৫⁄১৬ থেকে ৫+৫⁄১৬ আউন্সের হবে। আম্পায়ারের সিদ্ধান্ত পর্যালোচনা পদ্ধতি (ইউডিআরএস) খেলায় প্রচলিত নয়। ফলে, প্রয়োজনে আম্পায়ারগণ টেলিভিশনে পুণঃপ্রচারের জন্য তৃতীয় আম্পায়ারের শরণাপন্ন হয়ে থাকেন। দশটি জাতীয় দলের মহিলা ক্রিকেটারগণ টেস্ট ক্রিকেটে অংশগ্রহণ করে থাকেন। ১৯৩৪-৩৫ মৌসুমে ইংল্যান্ড দল অস্ট্রেলিয়া ও নিউজিল্যান্ড সফরে যায়। এ তিনটি দলই টেস্ট ক্রিকেটে নিয়মিতভাবে অংশগ্রহণ করে থাকে। দলগুলোর প্রত্যেকেই কমপক্ষে ৪৫টি টেস্ট অংশ নিয়েছে। এরপর দক্ষিণ আফ্রিকা টেস্টে অংশগ্রহণ করতে শুরু করে। ১৯৬০ সালে দলটি প্রথমবারের মতো টেস্টে অংশ নেয়। কিন্তু আন্তর্জাতিক ক্রীড়াঙ্গনে নিষেধাজ্ঞার কবলে পড়ায় তারা মাত্র ১১ টেস্টে অংশ নিতে পেরেছে। ভারত ও ওয়েস্ট ইন্ডিজ পরবর্তী অবস্থানে রয়েছে। পাকিস্তান, আয়ারল্যান্ড, নেদারল্যান্ডস ও শ্রীলঙ্কা - দলগুলোর প্রত্যেকেই পাঁচ টেস্টের কম খেলেছে। ১০ সেপ্টেম্বর, ২০১৬ তারিখ পর্যন্ত সর্বমোট ১৩৮টি টেস্ট খেলা অনুষ্ঠিত হয়েছে। ক্রিকেট প্রবেশদ্বার টেস্ট ক্রিকেট মহিলাদের ক্রিকেট বাংলাদেশ জাতীয় মহিলা ক্রিকেট দল "1st Test: Australia Women v England Women at Brisbane, Dec 28–31, 1934"। Cricinfo। ২৮ ডিসেম্বর ১৯৩৪। সংগ্রহের তারিখ ৯ ফেব্রুয়ারি ২০১০।  "Women's Test match playing conditions" (PDF)। International Cricket Council। ১ অক্টোবর ২০১২। সংগ্রহের তারিখ ১২ মে ২০১৩।  "Standard Test match playing conditions" (PDF)। International Cricket Council। ৩০ এপ্রিল ২০১৩। সংগ্রহের তারিখ ১২ মে ২০১৩।  "Law 5 (The ball)"। Marylebone Cricket Club। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১২ মে ২০১৩।  "Records / Women's Test matches / Team records / Results summary"। ESPNcricinfo। সংগ্রহের তারিখ ১ জানুয়ারি ২০১৫।  "From the Archive: Gleneagles Agreement on Sport"। Commonwealth Secretariat। ১১ জুন ২০০৯। ১৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ মে ২০১৩।
ঝোলাইবিবি

ঝোলাইবিবি হলেন বাংলার একজন হিন্দু লৌকিক দেবী।তিনি হাম বসন্ত উপশম কারিনী। তাকে তার ছয় বোন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও আসানবিবির সঙ্গে পূজা করা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। "ABHINANDAN"। www.facebook.com। সংগ্রহের তারিখ ২০১৯-১১-১০।  "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
ঝেতুনবিবি

ঝেতুনবিবি হলেন একজন হিন্দু লৌকিক দেবী। সাধারণত বাংলায় তার ছয় বোন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝোলাইবিবি ও আসানবিবির সঙ্গে তার পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
বাহাদাবিবি

বাহাদাবিবি বা বাহাদা দেবী হলেন একজন হিন্দু লৌকিক দেবী। সাধারণত বাংলায় তার ছয় বোন ওলাইচণ্ডী (কলেরার দেবী), আজগাইবিবি, চাঁদবিবি, ঝোলাইবিবি ও আসানবিবির সঙ্গে তার পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
চাঁদবিবি

চাঁদবিবি হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাইচণ্ডী বা ওলাদেবী/ওলাবিবি (কলেরার দেবী), আজগাইবিবি, ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর কিংবা বাঁকুড়ার সাতবউনি ( সাত বনদেবী / জামমালা দেবী ) এঁদের সাথে সম্পর্কিত । তবে সপ্তমাতৃকা ও সাতবিবির মধ্যে প্রায় কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
আজগাইবিবি

আজগাইবিবি হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাবিবি (কলেরার দেবী), চাঁদবিবি,ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়। "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
মাসোবা

মাসোবা হলেন ভারতের কোনো কোনো অঞ্চলে পূজিত এক লৌকিক দেবতা। মূলত মহারাষ্ট্র, তেলেঙ্গানা ও অন্ধ্রপ্রদেশ রাজ্যে তাঁর মন্দির দেখা যায়। মাসোবা হলেন ভূতপ্রেতের দেবতা। তাঁর মন্দির তাই গ্রামের বাইরে শ্মশানের কাছে নির্মিত হয়। লজহর, যোশী, প্রধান, ,মাং, চামার, ও ধাঙ্গর প্রভৃতি গোষ্ঠীর লোকেরা মাসোবার পূজা করে ও ছাগবলি দেয়। তারা মাসোবাকে তাদের রক্ষাকর্তা মনে করে। দলিত সম্প্রদায়েই মাসোবার পূজা বেশি প্রচলিত। অনেক জায়গায় মাসোবা যাত্রা নামে একটি বাৎসরিক উৎসব হয়। এই সময় মাসোবার মূর্তি পালকি করে বয়ে নিয়ে যাওয়া হয়। [১] People of India: Maharashtra, Volume 2 By Kumar Suresh Singh, B. V. Bhanu, Anthropological Survey of India. [২] Glimpses into Telugu folklore by Bi Rāmarāju, 1991 [৩] Weaker sections in Indian villages, Volume 2 by Ajit K. Danda, 1993. Festival:Previously the event was celebrated as \'Masoba yatra\' in Sulud
প্রিমিয়ার লীগের দলের তালিকা

নিচের তালিকাটি ১৯৯২ সাল থেকে এ পর্যন্ত যতটি দল প্রিমিয়ার লিগে অংশ নিয়েছে তার তালিকা। এছাড়া যেসব দল প্রিমিয়ার লিগ গঠন করেছে কিন্তু অংশ নিতে পারেনি তারাও এ তালিকায় যুক্ত হয়েছে। বর্তমান প্রিমিয়ার লিগের দলগুলির নাম মোটা হরফে লেখা হয়েছে। ২০০৬-০৭ মৌসুমে প্রিমিয়ার লিগের সাবেক সকল সদস্য ফুটবল লিগের তিনটি বিভাগেই খেলবে। কারণ সুইনডন টাউন ও এমকে ডনস রেগিশনের খপ্পরে পড়েছে। প্রিমিয়ার লিগের প্রতিষ্ঠাতা সদস্য ১৯৯১-৯২ মৌসুমে প্রথম বিভাগের সদস্য দল হিসেবে লুটন টাউন ও নটস কাউন্টি অন্যান্য দলের সাথে ১৯৯১ সালের চুক্তি অনুযায়ী ১৯৯২ সালের ফেব্রুয়ারিতে ফুটবল লিগ ত্যাগ করে। যেহেতু তারা সেবছর রেলিগেশনের আওতায় পড়ে (ওয়েস্ট হ্যামের সাথে) তাই তারা প্রিমিয়ারশিপে অংশ নিতে পারেনি। এখন পর্যন্ত তারা প্রিমিয়ারশিপে খেলার যোগ্যতা অর্জন করতে পারেনি। যে প্রিমিয়ারশিপ তারা গঠন করেছে সেই প্রিমিয়ারশিপে তারা খেলতে পারল না। ২০০৩ সালে উইম্বলডন লন্ডন থেকে মিল্টন কিনেস এ স্থানান্তরিত হয়েছে। একবছর পর এর নাম পরিবর্তিত হয়ে হয় এমকে ডনস। প্রিমিয়ার লিগে খেলার সময় উইম্বলডন তাদের হোম ম্যাচ খেলত সেলহার্স্ট পার্কে যেখানে ক্রিস্টাল প্যালেসের নিজস্ব মাঠ অবস্থিত।
এ. বি. মির্জ্জা মোঃ আজিজুল ইসলাম

ড. এ. বি. মির্জ্জা মোঃ আজিজুল ইসলাম (জন্ম:২৩ ফেব্রুয়ারি ১৯৪১) বাংলাদেশের একজন প্রখ্যাত অর্থনীতিবিদ এবং শেয়ারবাজার বিশেষজ্ঞ। তিনি ২০০৭-০৮ সালের নির্দলীয় তত্ত্বাবধায়ক সরকারের সময় অর্থ মন্ত্রণালয়ের দায়িত্ব পালন করেন। ড. এ. বি. মির্জ্জা মোঃ আজিজুল ইসলাম ১৯৪১ সালের ২৩ ফেব্রুয়ারি তারিখ তৎকালীন ব্রিটিশ ভারতের পাবনার সুজানগরে জন্মগ্রহণ করেন। তার পিতা মির্জা আব্দুর রশিদ। মির্জ্জা আজিজুল ১৯৬১ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর করে যুক্তরাষ্ট্রে গমন করেন এবং সেখানকার উইলিয়ামস কলেজ থেকে উন্নয়ন অর্থনীতিতেও স্নাতকোত্তর ও বোস্টন বিশ্ববিদ্যালয় থেকে পিএইচ-ডি সম্পন্ন করেন। তিনি ১৯৬২ সালে ঢাকা বিশ্ববিদ্যালয়ের অর্থনীতি বিভাগের শিক্ষক হিসেবে যোগ দেন; পরবর্তীতে ১৯৬৪ সালে পাকিস্তান সিভিল সার্ভিসে 'সিএসপি' কর্মকর্তা হিসাবে নিয়োগ লাভ করেন এবং ১৯৮২ সালে জাতিসংঘে যোগ দেন। পরবর্তীতে তিনি বাংলাদেশের শেয়ারবাজার নিয়ন্ত্রক সংস্থা 'সিকিউরিটিজ অ্যান্ড এক্সচেঞ্জ কমিশন' (এসইসি)-এর চেয়ারম্যান হিসাবে দায়িত্ব পালন করেন। বর্তমানে তিনি ব্র্যাক ইউনিভার্সিটির ভিজিটিং প্রফেসর ছাড়াও পুঁজিবাজারে তালিকাভুক্ত কোম্পানিগুলোর মধ্যে সবচেয়ে ভালো ৩০টি কোম্পানি খুঁজে বের করার জন্য নিয়োগপ্রাপ্ত ১৫ সদস্যের জুরি বোর্ডের আহ্বায়ক হিসাবে দায়িত্ব পালন করছেন। তিনি নির্দলীয় তত্ত্বাবধায়ক সরকারের অর্থ উপদেষ্টা থাকাকালীন সময় ২০০৮ সালে পাবনা বিজ্ঞান ও প্রযুক্তি বিশ্ববিদ্যালয় প্রতিষ্ঠায় প্রত্যক্ষ অবদান রাখেন। বাংলাদেশের অর্থ মন্ত্রণালয় বাংলাদেশের অর্থমন্ত্রী বাংলাদেশের অর্থমন্ত্রীদের তালিকা "মতামত বিশ্লেষণ: ড. এ. বি. মির্জ্জা মোঃ আজিজুল ইসলাম"। ২৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  জ্যেষ্ঠ অর্থনীতিবিদ ড. এবি মীর্জ্জা মো. আজিজুল ইসলাম।[স্থায়ীভাবে অকার্যকর সংযোগ] পাবনায় ৪ গুণী সম্বর্ধিত।[স্থায়ীভাবে অকার্যকর সংযোগ] "আইনগত পরিবর্তন হলেও চরিত্রগত পরিবর্তন হয়নি: মির্জ্জা আজিজুল ইসলাম"। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  "জুরি বোর্ডের প্রথম বৈঠক; সবচেয়ে ভালো ৩০টি কোম্পানি খুঁজে বের করা হবে"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  "পাবনা বিজ্ঞান ও প্রযুক্তি বিশ্ববিদ্যালয়: অগ্রগতির পাঁচ বছর"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।
গাস লোগি

অগাস্টিন লরেন্স লোগি (জন্ম: ২৮ সেপ্টেম্বর, ১৯৬০) ত্রিনিদাদ ও টোবাগোয় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ১৯৮০-এর দশকে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন গাস লোগি। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। এছাড়াও ডানহাতে অফ ব্রেক বোলিংয়ে পারদর্শীতা দেখিয়েছেন তিনি। ঘরোয়া ক্রিকেটে ত্রিনিদাদ ও টোবাগো ক্রিকেট দলের পক্ষে খেলেন। বর্তমানে তিনি আন্তর্জাতিক ক্রিকেটে কোচের দায়িত্ব পালন করছেন। ১৯৭৮ থেকে ১৯৯২ সাল পর্যন্ত ত্রিনিদাদ ও টোবাগো ক্রিকেট দলের পক্ষে প্রথম-শ্রেণীর ক্রিকেটে প্রতিনিধিত্ব করেন। তন্মধ্যে ১৯৯০ সালে দলকে নেতৃত্ব দিয়েছেন তিনি। ১৯৮০-এর দশকে ক্রিকেট বিশ্বে দূর্দান্ত প্রতাপ বিস্তারকারী ওয়েস্ট ইন্ডিজ দলে ব্যাটসম্যানের দায়িত্ব পালনসহ সুদক্ষ ফিল্ডার হিসেবে সুনাম কুড়িয়েছেন। সমগ্র খেলোয়াড়ী জীবনে তিনি ৫২ টেস্ট ও ১৫৮ একদিনের আন্তর্জাতিকে অংশ নিয়েছেন। পাশাপাশি তিনটি আন্তর্জাতিক সেঞ্চুরি করেন। তন্মধ্যে দু’টি সেঞ্চুরি আসে টেস্ট ক্রিকেট থেকে। এপ্রিল, ১৯৮৩ সালে সফরকারী ভারতের বিপক্ষে অনুষ্ঠিত ৪র্থ টেস্টে নিজস্ব সর্বোচ্চ ১৩০ রান তোলেন। ২০০৩ থেকে অক্টোবর, ২০০৪ সাল পর্যন্ত ওয়েস্ট ইন্ডিজের কোচের দায়িত্বে নিয়োজিত ছিলেন। এরপর তিনি কানাডা দলকেও পরিচালনা করেছেন। ওয়েস্ট ইন্ডিজ ছেড়ে বারমুদা ক্রিকেট দলকে প্রশিক্ষণ দিয়েছেন তিনি। এরপূর্বে সংক্ষিপ্ত সময়ের জন্য ডব্লিউ কানেকশন ওয়ান্ডেরার্স ক্রিকেট ক্লাবেরও দায়িত্বে ছিলেন। বারমুডা দলের প্রধান কোচ থাকা অবস্থায় দলকে ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে প্রতিযোগিতার ইতিহাসে প্রথমবারের মতো খেলার যোগ্যতা লাভে সহায়তা করেন। ত্রিনিদাদ ও টোবাগোয় ক্রীড়াক্ষেত্রে অবদান রাখায় জাতীয় পুরস্কার হিসেবে ১৯৯৩ সালে হামিং বার্ড মেডেল সিলভার লাভ করেন। এছাড়াও প্রথম ক্রিকেটার হিসেবে ফিল্ডিংয়ের জন্য ম্যান অব দ্য ম্যাচ পুরস্কারে ভূষিত হন তিনি। "India in West Indies Test Series – 4th Test West Indies v India"। CricInfo। সংগ্রহের তারিখ ২৭ জানুয়ারি ২০১০।  ইএসপিএনক্রিকইনফোতে গাস লোগি (ইংরেজি) ক্রিকেটআর্কাইভে গাস লোগি (সদস্যতা প্রয়োজনীয়) (ইংরেজি)